མིག་བཙུམ་ཡོད་ན་དགྲ་བོ་བསད་པ་དང་མེད་ན་མཐུ་ནུས་མ་ཐོན་པ་མཚོན།ཞེས་གདོད་མའི་བོད་ལུགས་ལས་འབྱུང་བའི་དམོད་མའི་ཆོ་ག་དང་ཧ་ཅང་ཆ་འདྲ་བ་ཡིན།གནའ་བོའི་རྒྱ་གར་གྱི་རིག་བྱེད་གཏམ་རྒྱུད་སོགས་སུའང་དམོད་བོར་བའི་མཐུ་ནུས་མང་དུ་བརྗོད་ཡོད་དེ།ཏུན་ཧོང་ཡིག་རྙིང་དུ་འཁོད་པའིརཱ་མ་ཎའི་རྟོགས་བརྗོདལས།ལྷ་ཆེན་དབང་ཕྱུག་གི་བཙུན་མོ་ལྷ་མོ་ཨུ་མས་སྲིན་པོ་ལང་ཀ་མགྲིན་བཅུ་སྤུན་མཆེད་གསུམ་ལ།ལྷ་དབང་ཕྱུག་གི་དངོས་གྲུབ་མི་གནང་ན་ངའི་དངོས་གྲུབ་སྦྱིན་ན་ཆོག་གམ་ཞེས་བཤད་པ་ན།ངེད་ཅག་ལ་ལྷ་ཆེན་དབང་ཕྱུག་གི་དངོས་གྲུབ་འདོད་པ་ལས།ངན་པ་བུད་མེད་ཀྱི་དངོས་གྲུབ་མི་འདོད་ཅེས་སྨྲས།དེནས་ལྷ་མོ་ཨུ་མ་ཁྲོས་ནས་དངོས་གྲུབ་མི་འདོད་ན་མི་འདོད་ཅེས་བཤད་པས་ཆོག་མོད།ངན་པ་བུད་མེད་ཅེས་སྐྱོན་བརྗོད་དགོས་དོན་ཅི་ཡོད།ཁྱེད་ཅག་ནམ་ཞིག་ན་བུད་མེད་ཀྱིས་བརླག་པར་གྱུར་ཅིག་ཅེས་དམོད་པ་བོར།